**ΕΝΤΥΠΟ ΑΣΚΗΣΗΣ ΔΙΚΑΙΩΜΑΤΟΣ YΠΟΚΕΙΜΕΝΟΥ ΠΡΟΣΩΠΙΚΩΝ ΔΕΔΟΜΕΝΩΝ**

Στοιχεία Υπευθύνου Επεξεργασίας:

Επωνυμία: ΙΝΣΤΙΤΟΥΤΟ ΦΑΡΜΑΚΕΥΤΙΚΗΣ ΕΡΕΥΝΑΣ ΚΑΙ ΤΕΧΝΟΛΟΓΙΑΣ Α.Ε. ( ΙΦΕΤ Α.Ε.)

Έδρα: Παλλήνη Αττικής (18ο χλμ. Λεωφόρου Μαραθώνος)

Τηλέφωνο Διοίκησης: 2132002442 - 443

Telefax: 2106039993

E-mail: info@ifet.gr

Στοιχεία Υπευθύνου Προστασίας Δεδομένων (ΥΠΔ/DPO) της «ΙΦΕΤ Α.Ε.»:

Έδρα: Παλλήνη Αττικής (18ο χλμ. Λεωφόρου Μαραθώνος)

Τηλέφωνο: 2132002485

E-mail: dpo@ifet.gr

Σας ευχαριστούμε που εμπιστεύεστε την εταιρεία «ΙΦΕΤ Α.Ε.» (εφ’ εξής «η Εταιρεία») για την επεξεργασία των προσωπικών δεδομένων σας.

Με την παρούσα σας γνωστοποιούμε τα δικαιώματα, τα οποία έχετε ως Υποκείμενο Δεδομένων σύμφωνα με τον «Γενικό Κανονισμό για την Προστασία Δεδομένων Προσωπικού Χαρακτήρα» [ΕΕ] 2016/679 (ΓΚΠΔ/GDPR) (εφ’ εξής «ο Κανονισμός»), για τα προσωπικά δεδομένα σας, τα οποία επεξεργάζεται η Εταιρεία, καθώς και τον τρόπο άσκησης αυτών των δικαιωμάτων.

Παρακαλούμε, διαβάστε **“Τα Δικαιώματά σας»** και **«Τρόπος Άσκησης»** πριν συμπληρώσετε το έντυπο που ακολουθεί:

**ΤΑ ΔΙΚΑΙΩΜΑΤΑ ΣΑΣ**

 Σύμφωνα με τον Κανονισμό έχετε τα ακόλουθα δικαιώματα:

* **Δικαίωμα πρόσβασης στα προσωπικά σας δεδομένα (άρθρο 15)**

Δικαιούστε να αποκτήσετε πρόσβαση στα προσωπικά δεδομένα σας, τα οποία επεξεργάζεται η Εταιρεία, αλλά και να σας παρασχεθούν πληροφορίες σχετικά με τον τρόπο επεξεργασίας αυτών. Επίσης, δικαιούσθε να λάβετε αντίγραφα αυτών.

* **Δικαίωμα διόρθωσης/συμπλήρωσης των προσωπικών σας δεδομένων σε περίπτωση ανακρίβειας/ελλείψεων (άρθρο 16)**

Δικαιούστε να μας ζητήσετε τη διόρθωση ή συμπλήρωση των προσωπικών σας δεδομένων, εάν είναι ανακριβή ή ελλιπή.

* **Δικαίωμα διαγραφής των προσωπικών σας δεδομένων σε συγκεκριμένες περιπτώσεις (άρθρο 17)**

Δικαιούστε να ζητήσετε τη διαγραφή ορισμένων ή όλων των προσωπικών δεδομένων σας, τα οποία επεξεργάζεται η Εταιρεία, σε συγκεκριμένες περιπτώσεις, εφ’ όσον η περαιτέρω επεξεργασία αυτών από την Εταιρεία δεν είναι απαραίτητη για συγκεκριμένους νόμιμους λόγους. Επισημαίνουμε ότι το δικαίωμα αυτό δεν εφαρμόζεται όταν συντρέχουν λόγοι δημοσίου συμφέροντος στον τομέα της δημόσιας υγείας.

**Δικαίωμα περιορισμού της επεξεργασίας των προσωπικών δεδομένων (άρθρο 18)**

Δικαιούσθε να αιτηθείτε να περιοριστεί η επεξεργασία των προσωπικών σας δεδομένων, εφόσον συντρέχουν οι νόμιμες προϋποθέσεις. Στην περίπτωση αυτή, θα έχουμε το δικαίωμα να αποθηκεύουμε τα προσωπικά σας δεδομένα, αλλά όχι να τα επεξεργαζόμαστε περαιτέρω, εάν δεν έχουμε την συγκατάθεσή σας ή εάν δεν συντρέχει μία από τις περιπτώσεις, οι οποίες ορίζονται στον Κανονισμό.

* **Δικαίωμα εναντίωσης στην επεξεργασία των προσωπικών σας δεδομένων (άρθρο 21)**

Δικαιούσθε, εφ’ όσον συντρέχουν οι νόμιμες προϋποθέσεις, να αντιταχθείτε στην επεξεργασία των προσωπικών δεδομένων σας, η οποία πραγματοποιείται από την Εταιρεία για την εκπλήρωση καθήκοντος προς το δημόσιο συμφέρον ή είναι απαραίτητη για σκοπούς έννομων συμφερόντων του ΙΦΕΤ ή τρίτου καθώς και για σκοπούς επιστημονικής ή ιστορικής έρευνας ή στατιστικούς σκοπούς .

* **Δικαίωμα φορητότητας των δεδομένων σας (άρθρο 20)**

Δικαιούστε να αναλάβετε τα προσωπικά δεδομένα, τα οποία έχετε παράσχει στην Εταιρεία για δικούς σας σκοπούς, σε ηλεκτρονικό αντίγραφο, και να τα μεταφέρετε εύκολα και με ασφαλή τρόπο σε τρίτους, εφ’ όσον η επεξεργασία τους από την Εταιρεία βασίζεται στην συγκατάθεσή σας ή σύμβαση μεταξύ μας και διενεργείται με αυτοματοποιημένο (δηλ., ηλεκτρονικό ή ψηφιακό) τρόπο.

* **Δικαίωμα υποβολής καταγγελίας (άρθρο**

Δικαιούστε να υποβάλετε καταγγελία στην Αρχή Προστασίας Δεδομένων Προσωπικού Χαρακτήρα (Λεωφ. Κηφισίας 1, Aθήνα 115 23, τηλ: 21 0647 5600) σε περίπτωση ατυχούς συμβάντος παραβίασης των προσωπικών σας δεδομένων.

* **Δικαίωμα ανάκλησης της συγκατάθεσης σας (άρθρο 7)**

Δικαιούσθε να ανακαλέσετε ανά πάσα στιγμή και χωρίς συνέπειες την συγκατάθεση, την οποία έχετε παράσχει στην Εταιρεία για την επεξεργασία των προσωπικών σας δεδομένων. Η εν λόγω ανάκληση ισχύει για το μέλλον και δεν θίγει τη νομιμότητα της επεξεργασίας προ της ανάκλησης της συγκατάθεσης.

**Σας επισημαίνουμε ότι τα ανωτέρω δικαιώματα δεν είναι απόλυτα και υπάρχουν συγκεκριμένες προϋποθέσεις, αλλά και περιορισμοί για την άσκησή τους. Η Εταιρεία θα σας ενημερώσει ατομικώς για τυχόν ειδικές εξαιρέσεις ή περιορισμούς, εφ’ όσον βεβαίως ισχύουν στην δική σας περίπτωση, μετά από την υποβολή του σχετικού αιτήματος.**

**ΤΡΟΠΟΣ ΑΣΚΗΣΗΣ**

1. Η αίτηση πρέπει να περιέχει όλες τις απαραίτητες πληροφορίες, ώστε η Εταιρεία να είναι σε θέση να ανταποκριθεί στο αίτημά σας.

2. Αμέσως μετά την υποβολή του αιτήματος (με τα αντίστοιχα δικαιολογητικά έγγραφα), θα αξιολογηθεί η τεχνική πολυπλοκότητα του αιτήματος, η οποία ενδέχεται να επηρεάσει τον χρόνο υλοποίησης, με κίνδυνο την μη τήρηση της προβλεπόμενης από τον Κανονισμό προθεσμίας του ενός (1) μηνός. Σε περίπτωση, κατά την οποία η πολυπλοκότητα του αιτήματος απαιτεί διάρκεια μεγαλύτερη των είκοσι (20) ημερών, τότε θα ενημερωθείτε από την Εταιρεία ότι η προθεσμία για την υλοποίηση του αιτήματος παρατείνεται κατά δύο (2) μήνες.

3. Κατά την υποβολή του εντύπου του αιτήματος πρέπει να προσκομίζονται και τα ακόλουθα δικαιολογητικά:

- Αποδεικτικό έγγραφα ταυτοποίησης (λ.χ. ΑΔΤ ή διαβατήριο ή άδεια οδήγησης)

- Αποδεικτικό έγγραφο επιβεβαίωσης της διεύθυνσης κατοικίας (λ.χ. λογαριασμός ρεύματος, ΕΥΔΑΠ, σταθερής ή κινητής τηλεφωνίας).

4.- Η υποβολή του αιτήματος (συμπεριλαμβανομένων των δικαιολογητικών) διενεργείται με τρεις (3) τρόπους **και μόνον:**

- Στην έδρα της Εταιρείας, όπου συμπληρώνεται το έντυπο, το οποίο παραδίδεται στο υποβάλλοντα το αίτημα από υπάλληλο της Εταιρείας.

- Μέσω ηλεκτρονικού ταχυδρομείου (info@ifet.gr)

- Με συστημένη επιστολή μέσω ταχυδρομείου ή με courier.

5.- Η απάντηση επί του αιτήματος, καθώς και κάθε άλλο συνοδευτικό έγγραφο, αποστέλλεται στον τόπο, όπου δηλώνεται από τον υποβαλόντα το αίτημα στο έντυπο της αίτησης.

**Α. Στοιχεία Υποκειμένου Δεδομένων:**

|  |  |
| --- | --- |
| Επώνυμο: |  |
| Όνομα: |  |
| Διεύθυνση Κατοικίας: |  |
| Τηλέφωνο: |  |
| Αριθμός Δελτίου Ταυτότητας |  |
| Διεύθυνση Ηλ. Ταχυδρομείου (email): |  |

**Β. Σχέση με την Εταιρεία**

Για να μας βοηθήσετε να επαληθεύσουμε τα στοιχεία σας και να εντοπίσουμε τα προσωπικά σας δεδομένα, παρακαλούμε να συμπληρώσετε τα παρακάτω στοιχεία ανάλογα με την σχέση σας με την Εταιρεία:

|  |
| --- |
| Υπάλληλος: □Πελάτης: □Προμηθευτής: □Συνεργάτης: □Άλλο: □Αν επιλέξατε την κατηγορία Συνεργάτης ή Άλλο, παρακαλούμε συμπληρώστε το είδος της σχέσης σας με την εταιρεία μας:…………………………………………………………………………………………………………………. |

**Γ. Αίτημα**

Παρακαλούμε, αφού διαβάσετε τα δικαιώματα, τα οποία έχετε σύμφωνα με τον Κανονισμό αναφορικά με τα προσωπικά δεδομένα σας, τα οποία επεξεργάζεται η Εταιρεία, (Παράρτημα Α), περιγράψτε σε ποιες ενέργειες θέλετε να προβεί η Εταιρεία σχετικώς με αυτά:

**Επιθυμώ να λάβω απάντηση στο αίτημά μου:**

**- Στην δηλωθείσα διεύθυνση:**

**- Μέσω ηλεκτρονικού ταχυδρομείου:**

**- Σε κλειστό φάκελο στα γραφεία της Εταιρείας**

**Τόπος και Ημερομηνία: ……………………**

**Υπογραφή: …………………………..**